ट्रक यूनियन के पदाधिकारियों पर केस दर्ज होने पर की नारेबाजी
फोरलेन सड़क के निर्माण के लिए चल रहे काम से ट्रक यूनियन के ट्रक हटाने, बाहरी ट्रकों को काम पर लगाने ट्रक यूनियन के पदाधिकारियों के खिलाफ पुलिस केस दर्ज होने से ट्रक यूनियन संगरूर के ऑपरेटरों में रोष फैल गया है।
ऑपरेटरों ने यहां दशमेश ट्रक ऑपरेटर यूनियन में प्रधान हरजीत सिंह बालियां की अगुवाई में संबंधित ठेकेदार प्रशासन के खिलाफ रोष प्रदर्शन करते हुए नारेबाजी की। ट्रक यूनियन के पदाधिकारियों ने चेतावनी दी कि यदि यूनियन के ट्रक काम पर लगाए गए तो तीखा संघर्ष शुरू किया जाएगा। उन्होंने ऐलान किया कि बाहरी ट्रकों को किसी भी हालत में बर्दाश्त नहीं किया जाएगा।
ट्रक यूनियन संगरूर के प्रधान हरजीत सिंह, उप प्रधान रणदीप सिंह मिंटू बडरूखां, मैनेजर गुरपाल सिंह, राजिंदर सिंह राज, सुपिंदर सिंह छिंदी, दर्शन सिंह ने बताया कि जीरकपुर-बठिंडा तक बनने वाली चार मार्गीय सड़क के लिए संगरूर में बाईपास का काम चल रहा है।
चार माह पहले संबंधित ठेकेदार के साथ तय हुए भाड़े के अनुसार पिछले चार माह से ट्रक यूनियन संगरूर के ट्रक ही रेत, मिट्टी, क्रैशर, गरैवर आदि लोडिंग-अनलोडिंग में लगे हुए थे लेकिन पांच दिन पहले ठेकेदार ने यूनियन के ट्रकों का काम बंद करके बाहर से अपने चहेतों के ट्रक काम पर लगा लिए हैं। विरोध करने के लिए जब कुछ ऑपरेटर बडरूखां के नजदीक चल रहे काम पर पहुंचे तो संबंधित ठेकेदार ने अपने आदमियों के साथ ट्रक ऑपरेटरों के साथ हाथापाई की।
उन्होंने आरोप लगाया कि संबंधित ठेकेदार ने ट्रक ऑपरेटरों को धमकाया कि इस काम के ठेके में विभाग के मौजूदा मंत्री एक पूर्व सीनियर पुलिस अधिकारी का हिस्सा है। यही नहीं ठेकेदार ने ट्रक यूनियन के प्रधान हरजीत सिंह समेत कई ट्रक ऑपरेटरों के खिलाफ पुलिस थाना लौंगोवाल में मारपीट के आरोप में केस दर्ज करवा दिया।
उन्होंने ऐलान किया कि यूनियन किसी के दबाव में नहीं झुकेगी बाहरी ट्रक किसी भी हालत में काम पर बर्दाश्त नहीं किए जाएंगे। यूनियन के वफद ने राज्य सभा सदस्य सुखदेव सिंह ढींढसा से मिलकर इस धक्केशाही से अवगत करवा दिया है। उन्होंने सिविल पुलिस प्रशासन से मांग की कि झूठा पुलिस केस तुरंत रद्द किया जाए, बाहरी ट्रकों को काम से हटाकर यूनियन के ट्रक ही काम पर लगाए जाएं। यदि रविवार तक यह मसला हल हुआ तो सोमवार से तीखा संघर्ष छेड़ा जाएगा।
संगरूर: ट्रक यूनियन में नारेबाजी करते हुए ऑपरेटर्स।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva